
О  Б  Я  В  Л  Е  Н  И  Е
На основание заповед №170/24.08.2026г. на Председателя на Районен съд – Стара Загора се обявява конкурс за длъжността “Съдебен секретар“ - 2 щатни бройки.
Описание на основните професионални задължения и отговорности, за длъжността „Съдебен секретар”: Съдебният секретар изпълнява дейности по подготовка на делата за разглеждане в съдебни заседания, съставя протоколи за откритите съдебни заседания под диктовката на председателя на състава, които са на разположение на страните в тридневен срок от съдебното заседание; подготвя формуляри, документи; извършва и други дейности, указани в ПАС и възложени му от административния ръководител на съда или от съдебния администратор.
Изисквания към кандидатите за заемане на длъжността „Съдебен секретар“:

1. Да е български гражданин; гражданин на друга държава – членка на Европейския съюз; гражданин на друга държава – страна по Споразумението за Европейското икономическо пространство или гражданин на Конфедерация Швейцария; да е навършил пълнолетие; да не е поставен под запрещение; да не е осъждан на лишаване от свобода за умишлено престъпление от общ характер; да не е лишен от правото да заема определена длъжност; да отговаря на минималните изисквания за степен на завършено образование /средно/ или професионален опит, както и на специфичните изисквания, предвидени в нормативните актове за заемане на съответната длъжност; да не е в йерархическа връзка на ръководство и контрол със съпруг или съпруга, с лице, с което е във фактическо съжителство, с роднина по права линия без ограничения, по съребрена линия до четвърта степен включително или по сватовство до четвърта степен включително; да не е едноличен търговец, неограничено отговорен съдружник в търговско дружество, управител, търговски пълномощник, търговски представител, прокурист, търговски посредник, ликвидатор или синдик, член на орган на управление или контрол на търговско дружество или кооперация; да не е съветник в общински съвет; да не заема ръководна или контролна длъжност в политическа партия; да не работи по трудово правоотношение при друг работодател, освен като преподавател във висше училище; да не е адвокат, нотариус, частен съдебен изпълнител и да не упражнява друга свободна професия 
2. Специфични изисквания: отлични машинописни, компютърни и организационни умения; отлични познания по стилистика, правопис, граматика и пунктуация;отлични познания по общи деловодни техники и съвременни офис процедури;отлично познаване на съдебните документи и значението им за съдебната система, както и познания по приемане, предаване и съхраняване на съдебна документация; умения за работа с граждани; компютърна грамотност; умения за възпроизвеждане на информация - писмено и устно; умения за намиране на решение на нестандартни проблеми и ситуации; комуникативност, организираност, самодисциплина и лоялност; способност за работа под напрежение; умения за работа в екип; мотивация за работа в съдебната система.

Необходими  документи за длъжността „Съдебен секретар“:

- заявление /по образец/;декларация по чл. 340а от ЗСВ /по образец/, декларация лични данни /по образец/, заверени с „Вярно с оригинала“ копия от документи за придобита образователно-квалификационна степен; автобиография /по образец/; медицинско свидетелство, при преустановяване на трудова дейност по трудово правоотношение за срок над 3 месеца; медицинско свидетелство от психиатричен диспансер, че лицето не страда от психически заболявания; заверени с „Вярно с оригинала“ копия от документи, удостоверяващи продължителността на трудовия стаж; други документи, доказващи квалификация и умения за обявената длъжност.
Начин на провеждане на конкурса – три етапа: първи етап - по документи; втори етап –  тест и практическа задача, трети етап – събеседване
първи етап: разглеждане на постъпилите заявления и допускане до втория етап; 

втори етап: тест оценяващ компютърната грамотност и познанията във връзка с относимата нормативна уредба за работата на съдебната администрация и практическа задача, свързана със създаване и оформяне на текстов документ под диктовка, с цел проверка на бързината на писане /машинопис/ и уменията за текстообработка на кандидатите /оценка на практическите умения за бързо, точно и граматически правилно изписване, редактиране, форматиране, съхранение и разпечатване на документи, работа с компютър и със стандартна офис техника/.
Оценяването на кандидатите е по шестобална система.
трети етап: събеседване с кандидатите, получили оценка не по ниска от „Много добър” /4.50/ от втори етап.

Минималният размер на основната заплата за длъжността „Съдебен секретар“: 762 евро.
Място и срок за подаване на документите:
Кандидатите подават лично или чрез пълномощник необходимите документи за участие в конкурса.

Място и краен срок за подаване на документи: 30 /тридесет/ календарни дни, считано от деня, следващ датата на публикуване на обявата на адрес: Районен съд Стара Загора, бул. М.М.Кусев № 33, етаж първи, стая № 114, всеки работен ден от 9.00 ч. до 17.00 ч. в регистратурата срещу входящ номер. 

Формуляри на заявление, автобиография, декларациии и длъжностна характеристика могат да се получат в регистратурата на Районен съд – Стара Загора или да се изтеглят от сайта на съда www.stzagora-rs.justice.bg, раздел „Обяви и конкурси“

Списъците с допуснатите и недопуснатите до конкурса кандидати се поставят на информационното табло на РС-Стара Загора във фоайето на първия етаж в сградата на съда и се публикуват на интернет страницата на съда, не по-късно от 7 дни след изтичане на срока за подаване на заявленията за участие в конкурса.
Информираме Ви, че данните които доброволно ни предоставяте, са лични данни и попадат под специална защита по смисъла на Законаза  защита на личните данни. Районен съд Стара Загора се задължава да ги съхранява и да не ги разпространява под каквато и да е форма.
Лице за контакти и допълнителна информация: съдебен администратор, тел.: 042/900803
